recursal/SuperWikiNEXT-32B huggingface dataset:
**آرتھر جیفری**  18 اکتوبر 1892ء کو آسٹریلیا کے شہر میلبورن میں پیدا ہوا۔ اس کی وفات 2 اگست 1959ء میں کینیڈا میں ہوئی۔ وہ ایک متعصب پروٹسٹنٹ مسیحی تھا۔ شروع میں قاہرہ میں مشرقی علوم کے اسکول میں سامی زبانوں کے استاذ کی حیثیت سے کام کرتا رہا۔ بعد ازاں 1938ء میں کولمبیا یونیورسٹی سے منسلک ہو گیا ۔

علمی مقام
---------

آرتھر جیفری نے ابن ابی داؤد کی کتاب، المصاحف کو اپنی تحقیق سے شائع کیا اور قرآن پر کئی کتابیں لکھیں، جن میں قرآن کے متن و جمع قرآن پر مباحث ہیں۔ اہل علم نے آرتھر کی تحقیق پر کئی اعتراضات کیے ہیں۔ ڈاکٹر محب الدین واعظ نے اپنی تحقیق میں نشان دہی کی ہے کہ کیسے آرتھر جیفری اپنی طرف سے اصل کتاب میں ابواب کے نام رکھتا ہے اور بعص جگہ الفاط تک شامل کیے ہیں۔ 

|  |  |  |
| --- | --- | --- |
| "| آرتھر جیفری نے کتاب المصاحف کی تحقیق میں’ نسخہ ظاہریہ‘ کو بنیاد بنایا اور اس کا تقابل ’نسخۃ دار الکتب المصریۃ‘ سے کیاہے۔ آرتھر جیفری کا دعویٰ ہے کہ’نسخۃ دار الکتب المصریۃ‘ کا نسخہ ایک دوسرا نسخہ ہے حالانکہ وہ ’نسخہ ظاہریہ‘ ہی کی ایک نقل ہے جس کا ثبوت یہ ہے کہ دونوں نسخوں میں پہلا صفحہ موجود نہیں ہے۔ | "|

نظریات
------

آرتھر جیفری کے نزدیک محمد صلی اللہ علیہ و آلہ و سلم کے زمانے میں قرآن تحریری شکل میں موجود نہیں تھا۔ اس کا کہنا یہ بھی ہے کہ مستشرقین کی تحقیق کے مطابق محمد صلی اللہ علیہ و آلہ و سلم پڑھنا لکھنا جانتے تھے۔ آرتھر جیفری نے لکھا ہے کہ اہل مغرب کی تحقیق کی روشنی میں یہ بات ثابت ہوتی ہے کہ محمد صل عللہ علیہ والہ وسلم مسلمانوں کے لیے اپنی زندگی کے آخری حصے میں ایک کتاب (یعنی قرآن) مرتب کر رہے تھے۔ ابوبکر صدیق کے زمانے میں جمع قرآن کے کام کے بارے اس کا خیال یہ ہے کہ یہ ایک ذاتی جمع تھی نہ کہ سرکاری۔ اس کے **گمان** میں سرکاری سطح پر قرآن کی جمع کا کام عثمان بن عفان کے دور میں شروع ہوا۔ آرتھر جیفری نے اس خیال کا بھی اظہار کیا ہے کہ بعض اسکالرز کی تحقیق کے مطابق زید بن ثابت نے جمع قرآن کا کام صرف عثمان بن عفان کے لیے کیا تھا لیکن چونکہ عثمان کی شخصیت متنازع تھی لہٰذا بعض اصحاب نے جمع قرآن کے کام کی نسبت ابو بکر کی طرف کرنے کے لیے کچھ ایسی روایات وضع کر لیں جن کے مطابق زید بن ثابت کو ابو بکر کے زمانے میں جمع قرآن پر مامور کیا گیا تھا۔

کتابیں
------

آرتھر جیفری کی کتابیں :

* قرآن کریم کی متنی سرگزشت (The Textual History of the Qur'an)
* قرآن پاک کے صوفیانہ حروف (The Mystic Letters of the Koran)
* فاتحہ کے مختلف متن (A Variant Text of the Fatiha)
* سمرقند نسخے کا املا (The Orthography of the Samarqand Codex)
* قرآن کریم کی متنی سرگزشت کا مواد (Materials for the History of the Text of the Qur'an)
* قرآن کی غیر ملکی فرہنگ (The Foreign Vocabulary of the Qur'an)
* اسلام پر ایک ریڈر (A Reader on Islam)

حوالہ جات
---------

1. ↑  کتاب المصاحف مع تحقیق ڈاکٹرر محب الدین واعظ : 463،464
2. ↑  The Textual History of the Qur’an by Arthur Jeffery, 1946
3. ↑  Jeffery's books

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 24813818
* ایل سی سی این: n79109315
* آئی ایس این آئی: 0000 0001 2277 5745
* جی این ڈی: 1024481352
* ایس یو ڈی او سی: 070166552
* بی این ایف: cb14368783v (data)
* BIBSYS: 90213554
* CiNii: DA02943082

 |
**سرگوشی** (انگریزی: Whispering) اسے **کانا پھوسی** بھی کہا جاتا ہے، یہ دو شخصوں کے بیچ بات چیت کا ایک مخصوص طریقۂ کار ہے۔ اس کے تحت ہوتا یوں ہے کہ ایک شخص کسی شخص کے کان کے بہت قریب آتا ہے اور پھر کسی کان میں یا سننے والے شخص کے بے حد قریب جا کر کوئی بات کہتا ہے۔ ایسا کرنے کے پیچھے مقصد یہ ہوتا ہے کہ گفتگو کی راز داری بنے رہے اور بات ہر کس و ناکس میں عام نہ ہو۔ یہ بات کسی کی شکایت ہو سکتی ہے، کسی شخص یا امکانی ناگہانی کیفیت سے تنبیہ ہو سکتی ہے، یہ بات خود کے کسی شرم ناک پہلو کا بیان ہو سکتا ہے، مثلًا یہ خبر کہ کسی کی بیٹی گھر سے بھاگ چکی ہے، یہ کسی غیر مصدقہ بری خبر کی اطلاع ہو سکتی ہے یا پھر کسی کے کالے کرتوتوں کا تذکرہ ہو سکتا ہے۔ دنیا کے کچھ ملکوں میں آزادی اظہار خیال پر کافی روک ٹوک اور وہاں پر حکومت کے راست یا بالواسطہ اقدام کی تنقید یا قباحت کا بیان کڑی سزاؤں کو دعوت دے سکتا ہے۔ ان ملکوں میں لوگ دبے کچلے انداز میں اپنی باتوں کا تبادلہ کرتے ہیں اور زندگی کسی طرح سے گزارنے کی کوشش کرتے ہیں۔ کچھ جگہوں پر، جیسے کہ کتب خانوں میں زور سے بات کرنے پر روک لگی ہوتی ہے۔ اس لیے ایسی جگہوں پر بھی لوگ کانا پھوسی کا سہارا لیتے ہیں۔ کم عمر بچے اکثر اجنبی لوگوں اور نئی جگہوں سے شرما جاتے ہیں۔ اس لیے وہ لوگ بھی اپنی گفتگو اپنے والدین اور بڑے بزرگوں اور سرپرستوں سے ان مقامات پر کانا پھوسی سے ہی کرتے ہیں۔

فوائد و نقصانات
---------------

کانا پھوسی ایک بہت ہی سادہ، راست و بالمشافہ گفتگو اور تعبیری حل ہے جو مختصر مدتی نشستوں کے لیے مفید ہے۔ یہ آسانی سے نافذ العمل ہے کیوں کہ اس کے لیے زیادہ آلات و اشیا اور سمعی آلات کی ضرورت نہیں پڑتی۔ تاہم اس کے نقصانات عالمی سطح پر یہ ہیں کہ محتصر گروہوں میں ہم زبان اور ایک زبان پر عبور رکھنے والوں کے بیچ یہ آسان ہے کیوں کہ کانا پھوسی میں گفتگو دھیمی اور روانی سے ہوتی ہے۔ کسی زبان پر بہت زیادہ عبور نہیں رکھنے والے کے لیے مسئلہ یہ ہو گا کہ وہ زبان کی اس روانی کو پکڑ نہیں پائے اور کسی سمعی آلے جیسے کہ آلہ جہیر الصوت اور ہیڈ سیٹ کی عدم موجودگی اور بھی مسائل پیدا کر سکتی ہے۔ اس کے لیے علاوہ عام گفتگو کے بالمقابل کانا پھوسی گویا شخص اور سن کر تعبیر کرنے والے، دونوں تھکا دے سکتا ہے۔ اس میں زیادہ وقت اور توجہ کی ضرورت پڑ سکتی ہے اور بولنے میں باری باری کا اہتمام کرنا پڑ سکتا ہے۔

مزید دیکھیے
-----------

* گفتگو

حوالہ جات
---------

1. ↑  Whispering: an alternative form of interpretation
کرپان
کرپان: وہ چھوٹی تلوار جس سے قربانی کی جائے بھینٹ چڑھائی جائے یہ عموماً سکھوں کے پاس ہوتی ہے نیز تلوار، شمشیر۔ سکھوں کی مذہبی علامت   

کرپان: خنجر جو اپنے دفاع کے لیے رکھا جاتا ہے۔ مثل مشہور ہے کہ سکھ کرپان کے بغیر، بنگالی پان کے بغیر اور شاعر دیوان کے بغیر گھر سے باہر نہیں نکلتے۔  

سکھ مت میں جہاں پگڑی اور داڑھی کو بے حد اہمیت حاصل ہے وہیں تلوار کی طرح کی کرپان نیام میں رکھنا بھی ان کی مذہبی روایات و اقدار کا حصہ ہے ہر سکھ اپنے ساتھ ہمیشہ کنگھا ،کیس، کڑا،کچھا اور کرپان ضرور رکھتا ہے۔﻿  

سکھوں کے دسویں گرو، گرو گوبند سنگھ نے 1699ء میں تمام سکھوں کو کیش گڑھ کے قریب اکٹھا کیا اورپانچ ککے یا پانچ ککار جنہیں اردو میں پانچ کاف کہتے ہیں سکھوں کو اپنی زندگیوں کا لازمی حصہ بنانے کا حکم دیا جسے سکھ مت ایک مذہبی حکم سمجھ کر استعمال کرتا ہے  

’’ککھادھاران نہ کرنے والا تنخواہیا قصوروار ہے‘‘
اگر سکھ دھارن نہ کرے تو وہ سکھ نہیں رہتا۔ پلت ہوجاتا ہے‘‘ ۔
ایک اور جگہ ہے’’کرپان کے بغیر سکھی ادھوری اور نامکمل ہے‘‘ 
سکھوں کے رسالے پریت لڑی مئی 1966ء میں لکھا ہے 
**بٹوارے کے وقت خواہ کوئی بھی سبب ہوبے گناہ مسلمان آدمیوں عورتوں اور بچوں پر کرپان اٹھانا سکھی شان کے مطابق نہیں تھا سکھ مذہب میں سکھ کی کرپان مستورات،بچے ،بوڑھے پرنہیں اٹھتی اور بے ہتھیار دشمن پر اس کا استعمال جائز نہیں**

حوالہ جات
---------

1. ↑  سکھ قانون ص 230
2. ↑  خالصہ کا چار یکم مئی 1947ء
3. ↑  اکالی 2؍ مئی 1947ء
| پروگرام ایگزیکیوشن |
| --- |
| 
عمومی نظریات |
| * Runtime system
* Runtime library
* Executable
* کمپائلر
* انٹر پریٹر
* علامتی مشین
* Intermediate representation (IR)
* سورس کوڈ
* اوبجیکٹ کوڈ
* بائٹ کوڈ
* مشین کوڈ
 |
| 
کمپائلیشن کی حکمت عملیاں |
| * Just-in-time (JIT)
	+ Tracing just-in-time
* Ahead-of-time (AOT)
* ٹرانس کمپائلر
* ری کمپیلیشن
 |
| 
Notable runtimes |
| * Android Runtime (ART)
* Common Language Runtime (CLR)
* crt0
* جاوا ورچوئل مشین (JVM)
* نوڈ جے ایس
* زند انجن
 |
| 
Notable compilers & toolchains |
| * LLVM
* GNU Compiler Collection (GCC)
 |
| * د
* ب
* ت
 |

مشینی زبان کا مانیٹر ڈبلیو65سی618ایس سنگل بورڈ مانیٹر
**مشینی زبان** صرف 1 اور 0 یعنی دو کے اساسی نظام پر مشتمل شمارندے کی بنیادی زبان ہے۔ کمپیوٹر مشینی زبان کے علاوہ کوئی بھی اور زبان سمجھنے سے قاصر ہے۔ اصل میں کمپیوٹر 1 اور 0 کو نہیں پہچانتا بلکہ بجلی کا چارج ہونے یا نہ ہونے کو پہچانتا ہے۔ بجلی کا چارج نہ ہو(یا 5 سے کم ہو ) تو آپ اسے صفر سمجھ سکتے ہیں ورنہ ایک سمجھ سکتے ہیں۔

1 کو ظاہر کرنے کے لیے +5 اور صفر کو ظاہر کرنے کے +5 سے کم اور 0 سے زیادہ کوئی بھی چارج استعمال کیا جا سکتا، یہ ہر عامل کے بنیادی ڈھانچے پر منحصر ہے۔

ہر پروسیسر کی مشینی زبان دوسرے عامل سے مختلف ہوتی ہے۔
| اردن
 |
| --- |
|  |
| سلسلہ مضامینسیاست و حکومتاردن |
| آئین
* حقواق انسانی
 |
| بادشاہ
* بادشاہ
عبداللہ II
* Heir apparent
حسین بن عبد اللہ دوم
* ہاشمی شاہی خاندان
 |
| حکومت
* وزیر اعظم (فہرست)
Abdullah Ensour
* کیبنٹ
 |
| قانون ساز
* پارلیمان
	+ سینٹPresident: A. al-Rawabdeh
	+ House of RepresentativesSpeaker: Saad Hayel Srour
 |
| انتظامی تقسیم
* محافظات
* *Nawahi* (districts)
 |
| انتخابات
* حالیہ انتخابات

	+ ملکی: 2010
	+ 2013 (نتائج)

	+ مقامی: 2007
* سیاسی جماعتیں
 |
| خارجہ تعلقات |
| 
* دیگر ممالک
* نقشہ

Portal icon باب سیاست
 |
| * د
* ب
* ت
 |

**اردن** میں پورا حکومتی نظام آئینی بادشاہت کے تحت چلتا ہے۔ وزیراعظم اردن حکومت کا سربراہ ہوتا ہے۔ اردن کثیرالجماعت ملک ہے جہاں سیاست کی باگ ڈور میں مختلف سیاسی جماعتیں حصہ لیتی ہیں۔ تاہم ان سب میں بادشاہ سب سے زیادہ با اختیار ہوتی ہے۔ 8 جنوری 1952ء کے بعد سے اردن ایک آئینی بادشاہت ہے۔

حکومت
-----

### انتظامی

اہم عہدیدار| دفتر | نام | جماعت | از |
| --- | --- | --- | --- |
| فہرست شاہان اردن | عبداللہ دوم |  |
| وزیراعظم | عبداللہ النسور | آزاد | 11 اکتوبر 2012ء |

حکومت میں سب سے زیادہ بااختیار عہدہ اردن کے بادشاہ کا ہے۔ بادشاہ ججوں کی تقرری اور برطرفی کر سکتا ہے۔ آئین میں ترمیم کے لیے بھی بادشاہ کی اجازت لازمی ہے۔ اعلان جنگ کرنا،افواج کو احکامات جاری کرنا، کابینے میں فیصلے کرنا، عدالتوں میں اہم فیصلوں کی توثیق کرنا اور قومی کرنسی جاری کرنا، یہ سب بادشاہ کے اختیارات میں شامل ہیں۔ اس کے علاوہ پہلے کابینہ بھی بادشاہ منتخب کرتا تھا، 2011ء میں عوامی مظاہروں کے بعد بادشاہ عبداللہ دوم نے فیصلہ کیا کہ کابینہ عوامی اُمنگوں کے مطابق جمہوری طریقے سے منتخب کیا جائے گا۔ کابینے کی سربراہی وزیر اعظم کرتے ہیں۔ اگر ایوان کی دو تہائی ارکان کابینہ پر تحریک عدم اعتماد کا اظہار کرتے ہیں تو لازمی طور پر کابینہ کو استعفیٰ دینا ہوگا۔ 

### قانون ساز

اردن دو ایوانی ملک ہے جہاں قانون سازی دو ایوان کرتے ہیں ایک قومی اسمبلی (مجلس الامہ) اور دوسرا سینیٹ (مجلس النواب) ہے۔ قومی اسمبلی کے 150 جبکہ سینیٹ کے 60 ارکان ہیں۔ قومی اسمبلی عوامی رائے سے منتخب ہوتی ہے جبکہ سینیٹ کے اراکین کا انتخاب بادشاہ کرتا ہے۔ 

### عدلیہ

انتظامی تقسیم
-------------

انتظامی طور پر اردن بارہ صوبہ جات (محافظات) میں منقسم ہے اور ہر صوبے کا سربراہ گورنر ہوتا ہے جس کی تقرری بادشاہ کرتا ہے۔ ان گورنروں کو بادشاہ کی جانب سے ترقیاتی اور دیگر تمام اہم اداروں میں اختیارات دیے گئے ہیں۔ اردن کے بارہ صوبہ جات (عربی : محافظات) درج ذیل ہیں :

1. عجلون
2. عقبہ
3. محافظہ بلقاء
4. الکرک
5. مفرق
6. عمان (شہر)
7. طفیلہ
8. زرقاء
9. اربد
10. جرش
11. معان
12. مادبا
**کوگارہ** ( /ˈkɒɡrə/ آسٹریلیا کی ریاست نیو ساؤتھ ویلز میں جنوبی سڈنی کا ایک مضافاتی علاقہ ہے۔ کوگارہ سڈنی کے مرکزی کاروباری ضلع سے 14 کلومیٹر (9 میل) جنوب مغرب میں واقع ہے اور اسے سینٹ جارج کے علاقے کا مرکز سمجھا جاتا ہے۔ کوگارہ نے اپنا نام کوگارہ بے سے لیا، جو دریائے جارجس کے شمالی کنارے پر ایک چھوٹی خلیج ہے۔ مضافاتی علاقہ اصل میں خلیج تک پھیلا ہوا تھا لیکن اس کے بعد کوگارہ بے اور بیورلے پارک کے علیحدہ مضافات بنانے کے لیے تقسیم ہو گیا ہے۔

### تاریخ

 1915ء میں ریلوے پریڈ۔ دائیں طرف کا سابقہ کوگارہ پوسٹ آفس 1892ء میں بنایا گیا تھا اور اب یہ ایک کمیونٹی سینٹر ہے۔
کوگارہ ایک آبائی لفظ سے ماخوذ ہے جس کا مطلب *ہے سرکنڈوں کی جگہ* ۔  اسے 'کوگیرہ'، 'کوگیرہ' اور 'کگیرہ' بھی لکھا گیا تھا لیکن موجودہ ہجے اس وقت طے پا گیا جب 1880ء کی دہائی میں اس علاقے میں ریلوے لائن آئی۔ اس علاقے میں ابتدائی زمینی گرانٹ جان ٹاؤنسن (1760ء–1835ء) کو دی گئی جنہوں نے 1808ء سے 1810ء تک 910 ہیکٹر (2,250 acre) حاصل کی، جس کا مرکز ہرسٹ وِل اور جیمز چاندلر تھا، جن کی پڑوسی اسٹیٹ بیکسلے پر مرکوز تھی۔ ضلع نے سڈنی کے لیے پھل، سبزیاں اور سیپ فراہم کیے۔ 1869ء میں، انگلینڈ کا سینٹ پال چرچ راکی پوائنٹ روڈ (اب پرنسز ہائی وے) پر کھلا۔ یہ 0.81 ہیکٹر (2 acre) پر تعمیر کیا گیا تھا جو چرچ کو سڈنی کے سویڈش قونصل ولیم وولفن نے دی تھی، جو کوگارہ میں 320 ہیکٹر (800 acre) کے مالک تھے۔ مضافاتی علاقے چرچ اور گارڈنرز آرمس ہوٹل کے آس پاس بڑھے۔ کوگارہ 1885ء میں میونسپلٹی بنی

حوالہ جات
---------

1. ↑  "History of Kogarah". Kogarah City Council. اخذ شدہ بتاریخ 06 دسمبر 2013.
2. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia آئی ایس بی این 0-207-14495-8, page 142
**کوہ ایٹنا** (اطالوی: Mongibello؛نقحر: مونجبلو، لاطینی: Mount Etna اور عربی : جبل اتنا)، صقلیہ (سسلی)کے مشرقی ساحلوں کا ایک انتہائی متحرک آتش فشاں ہے جو میسینا اور کتانیا کے قریب واقع ہے۔ یہ یورپ کا سب سے زیادہ متحرک آتش فشاں ہے جس کی بلندی 3326 میٹر (10910 میٹر) ہے۔ کئی بار لاوا اگلنے کے باعث اس کی بلندی میں کمی آ رہی ہے اور 1865ء کے مقابلے میں یہ 21.6 میٹر (71 فٹ) چھوٹا ہے۔

ایٹنا 1190 مربع کلومیٹر (460 مربع میل) کے رقبے پر پھیلا ہوا ہے اس طرح یہ حجم اور بلندی دونوں کے اعتبار سے اٹلی کا سب سے بڑا آتش فشاں ہے۔

یہ دنیا کے متحرک ترین آتش فشانوں میں سے ایک ہے اور گذشتہ دو ہزار سے زائد سالوں سے مسلسل لاوا اگل رہا ہے۔ 1669ء میں اس نے 830،000،000 مکعب میٹر لاوا نکالا۔

1928ء میں آتش فشاں پھٹنے سے قریبی قصبہ محض دو دنوں میں مکمل طور پر تباہ ہو گیا۔ 20 ویں صدی کے دوران یہ 1949ء، 1971ء، 1983ء اور 1992ء میں پھٹا جبکہ اکیسویں صدی کے دوران پہلی مرتبہ 2001ء میں لاوا اگلا۔

2002ء اور 2003ء میں آتش فشاں کے پھٹنے کا خطرناک سلسلہ دیکھا گیا جس کے دوران نکلنے والی راکھ اتنی بلندی تک پہنچی کہ اسے بحیرہ روم کے دوسرے کنارے پر لیبیا سے بھی دیکھا جا سکتا تھا۔ ایٹنا آخری بار نومبر 2006ء میں پھٹا۔

حوالہ جات
---------



1. ↑  "Etna volcano" (بزبان انگریزی). 19 February 2018. 07 جنوری 2019 میں اصل سے آرکائیو شدہ. اخذ شدہ بتاریخ 04 ستمبر 2018.  الوسيط `|url-status=` تم تجاهله (معاونت)
**ہندیات** یا **جنوب ایشیائی مطالعات** تایخ، ثقافتوں، زبانوں اور ادب کا تعلیمی مطالعہ ہے اور یہ ایشیائی مطالعات کی ذیلی شاخ ہے۔ 

ہندیات کے لیے انگریزی زبان کا متبادل لفظ انڈیالوجی (Indology) ہے، جسے جرمن زبان میں اس کے مخصوص انداز کے حساب سے *Indologie* لکھا جاتا ہے۔ چوں کہ تحقیقی شعبے میں کافی کام جرمنی کے شہریوں نے کیا ہے، اس وجہ سے ان اصحاب کا یہاں خاص تذکرہ کیا جاتا ہے۔ اسے زیادہ معروف طور پر جرمن اور پورپ کے بر اعظم کی جامعات میں استعمال کیا جاتا ہے۔

نیدرلینڈز میں یہ اصطلاح *Indologie* کے طور پر معروف ہے، تاہم اس کا استعمال انڈونیشیا کی تاریخ اور ثقافت کے لیے ہوتا ہے جو ڈچ ایسٹ انڈیز کی استعماری خدمات کی تیاری کے لیے درکار تھی۔

بطور خاص ہندیات میں سنسکرت ادب اور ہندو مت کا مطالعہ دیگر بھارتی مذاہب، جین مت، بدھ مت، پالی زبان کا ادب اور سکھ مت شامل ہیں۔ اس کی ایک شاخ دراوڑیات ہے جو جنوبی بھارت کی دراوڑی زبانوں کے مطالعے کے لیے ہے۔

کچھ محققین *کلاسیکی ہندیات* کو *جدید ہندیات* سے مختلف بتاتے ہیں۔ ان کے مطابق اول الذکر سنسکرت اور قدیم زبانوں کے ماًخذ کے مطالعے پر مرکوز ہے، جب کہ ثانی الذکر معاصر بھارت اور اس کی سیاست اور عمرانیات کا مطالعہ کرتی ہے۔

تاریخ
-----

### ابتدا

ہندوستان کا غیر ملکیوں کی جانب سے مطالعہ کم از کم میگاستھینیس (350–290 قبل مسیح) سے شروع ہوتا ہے جو سیلیوسیڈ کے ایک یونانی سفیر تھے جو چندر گپت کے دربار بھیجے گئے تھے۔ چندر گپت موریا سلطنت کے بانی تھے۔ اسی میگاستھینیس کی چار جلدوں پر مشتمل *انڈیکا* ہندوستان میں اس کی زندگی کا حوالہ دیتی ہے۔ یہ کتاب اگرچیکہ اپنی اصل شکل میں مفقود ہے، تاہم اس کے کچھ اجزاء دست یاب ہیں اور یہ کلاسیکی جغرافیہ نگار اریئین، ڈیوڈور اور اسٹرابو پر اپنا گہرا اثر چھوڑ چکی ہے۔ میگاستھینیس نے یہ اطلاع دی تھی کہ ذات پات کا نظام لازمی طور پر ناخواندہ ہندوستان پر غالب رہا ہے۔

حوالہ جات
---------

1. ↑  Pattanaik، Devdutt (21 February 2016). "Devdutt Pattanaik: Four types of Indology". *میڈ ڈے*. 07 جنوری 2019 میں اصل سے آرکائیو شدہ. اخذ شدہ بتاریخ 26 مئی 2018.  الوسيط `|url-status=` تم تجاهله (معاونت)
2. ↑  "Indology - Oxford Dictionary". 16 نومبر 2018 میں اصل سے آرکائیو شدہ. اخذ شدہ بتاریخ 26 مئی 2018.  الوسيط `|url-status=` تم تجاهله (معاونت)
3. 1 2  Bosworth، A. B. (April 1996). "The Historical Setting of Megasthenes' Indica". *کلاسیکل فیلولوجی*. The University of Chicago Press. **91** (2): 113–127. JSTOR 270500. doi:10.1086/367502.
4. ↑  
Panthapalli A. Augustine: Social equality in Indian society: the elusive goal, Concept Publishing Company, 1991, آئی ایس بی این 9788170223030, p. 40
5. ↑  
John Duncan Martin Derrett: *Essays in Classical and Modern Hindu Law: Consequences of the intellectual exchange with the foreign powers*, Brill 1976, آئی ایس بی این 9789004048089, p. 1
**طریقہ امتحانات**

رسمی تعلیم جو اسکولوں، کالجوں، یونیورسٹیوں اور مدارس میں دی جاتی ہے کے کئی درجے ہوتے ہیں ہر درجے کو تکمیل کا ایک مخصوص وقت ہوتا ہے۔ اس مخصوص وقت کے اختتام پر یہ جاننے کے لیے کہ طلبہ نے اس تعلیمی درجے کے متعلق کتب کو کتنا پڑھا یا اس پر کتنا عبور حاصل کیا ہے جاننے کے لیے امتحانات کا انعقاد کیا جاتا ہے۔ امتحان تین طریقوں سے لیا جاتا ہے زبانی تحریری اور عملی۔

**زبانی امتحان**

زبانی طریقہ امتحان میں طلبہ سے زبانی سوالات پوچھے جاتے ہیں۔ ان سوالات کے جوابات عام طور پر انتہائی مختصر ہوتے ہیں اور سوالوں کی تعداد بھی زیادہ نہیں ہوتی

**تحریری امتحان**

اس طریقہ امتحان میں طلبہ کو ایک سوال نامہ دیا جاتا ہے سوال نامے میں موجود سوالات کے جوابات طلبہ تحریری طور پر دیتے ہیں۔ اس طریقہ امتحان میں بھی سوالات کی تعداد محدود ہوتی ہے البتہ جوابات خاصے طویل بھی ہوتے ہیں۔ طلبہ کو جوابات تحریر کرنے کے لیے ایک مخصوص وقت دیا جاتا ہے اور اس وقت کے اختتام پر طلبہ کو جوابات والا کاغذ نگران کو واپس کرنا ہوتا ہے۔

**عملی امتحان**

اس طریقہ امتحان میں جسمانی صلاحیتوں کا عملی مظاہرہ کرنا ہوتا ہے جس کی تربیت انھیں پہلے سے دی جاتی ہے۔
|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
|  | سولہ کا نظام |  | اعشاری نظام |  | ثامنی نظام |  | ثنائی نظام |  |
|  | **0** | = | 0 | = | 0 |  | 0 | 0 | 0 | 0 |  |
|  | **1** | = | 1 | = | 1 |  | 1 | 0 | 0 | 0 |  |
|  | **2** | = | 2 | = | 2 |  | 0 | 1 | 0 | 0 |  |
|  | **3** | = | 3 | = | 3 |  | 1 | 1 | 0 | 0 |  |
|  |  |  |  |  |  |  |  |  |  |  |  |
|  | **4** | = | 4 | = | 4 |  | 0 | 0 | 1 | 0 |  |
|  | **5** | = | 5 | = | 5 |  | 1 | 0 | 1 | 0 |  |
|  | **6** | = | 6 | = | 6 |  | 0 | 1 | 1 | 0 |  |
|  | **7** | = | 7 | = | 7 |  | 1 | 1 | 1 | 0 |  |
|  |  |  |  |  |  |  |  |  |  |  |  |
|  | **8** | = | 8 | = | 10 |  | 0 | 0 | 0 | 1 |  |
|  | **9** | = | 9 | = | 11 |  | 1 | 0 | 0 | 1 |  |
|  | **A** | = | 10 | = | 12 |  | 0 | 1 | 0 | 1 |  |
|  | **B** | = | 11 | = | 13 |  | 1 | 1 | 0 | 1 |  |
|  |  |  |  |  |  |  |  |  |  |  |  |
|  | **C** | = | 12 | = | 14 |  | 0 | 0 | 1 | 1 |  |
|  | **D** | = | 13 | = | 15 |  | 1 | 0 | 1 | 1 |  |
|  | **E** | = | 14 | = | 16 |  | 0 | 1 | 1 | 1 |  |
|  | **F** | = | 15 | = | 17 |  | 1 | 1 | 1 | 1 |  |
|  |  |  |  |  |  |  |  |  |  |  |  |

**سولہی نظام** (انگریزی:hexadecimal number system) اساس سولہ کا نظام ہے۔ ہیگزا 6 کو اور ڈیسی مل 10 کو کہتے ہیں۔ اس اساسی نظام (نمبر سسٹم) میں کل 16 ہندسے اور علامات شامل ہوتی ہیں۔ یعنی صفر، ایک، دو، تین، چار، پانچ، چھ، سات، آٹھ، نو، دس، گیارہ، بارہ، تیرہ، چودہ اور پندرہ تک اس کی اکائیاں ہیں۔ صفر سے لے کر نو تک تمام ہندسے نارمل اندازمیں (ڈیسی مل نمبر سسٹم یا دَسی نظام کی طرح) استعمال ہوتے ہیں۔ دس کو ظاہر کرنے کے لیے A، گیارہ کے لیے B، بارہ کے لیے C، تیرہ کے لیے D، چودہ کے لیے E اور پندرہ کے لیے F استعمال کیا جاتا ہے۔ صفر سے پندرہ تک کل ملا کر سولہ مختلف نمبر ہوئے۔ 

ہیگز کا استعمال ابھی بھی ایچ ٹی ایم ایل اور سی ایس ایس میں مختلف رنگوں کو ظاہر کرنے کے لیے ہو رہا ہے۔ 

|  |  |
| --- | --- |
|  | ویکی ذخائر پر **اساس سولہ کا نظام** سے متعلق سمعی و بصری مواد ملاحظہ کریں۔ |

حوالہ جات
---------
ایک مصری تحریک برائے انسانی حقوق کے کارکن- انکار حدیث اور تشکیک فی الروایہ میں اہم کردار ادا کیاہے مصر کے مشرقی علاقے میں 1949ءمیں پیدا ہوا جس نے ابتدائی تعلیم اپنے گھر سے حاصل کی اور بعد میں الازھر یونیورسٹی میں داخلہ لیا۔ محنت کیساتھ تعلیم حاصل کی اور الازھر یونیورسٹی مصر سے پی۔ایچ۔ڈی کی ڈگری حاصل کی۔ اور اپنے دانشمندی کیوجہ سے ڈاکٹر احمد صبحی منصور سے مشہور ہو گئے ۔ تدریس کا شوق تھا اور پڑھانے کے لیے الازھر یونیورسٹی میں بطور پروفیسر مقرر ہوئے۔  اس نے کچھ ایسے عقائد و نظریات پیش کیے جس کی وجہ سے  الازھر یونیورسٹی مصر کے علما کا ان سے اختلاف ہوا ۔ اس کے نظریات  حدیث کا مکمل طور پر انکار کرتا تھا اور صرف قرآن ہی ہمارے لیے رشدوہدایت کے لیے کافی ہے اس کے بعد مصر  کے علما اور عوام کا شدید اختلاف ہونے کیوجہ سے اس کو مصر چھوڑ کر امریکا میں سیاسی طور پر پناہ حاصل کرنے میں کامیاب ہو گیا۔ سیاسی مہاجر  کے طور پر مقیم ہو گیا  برجنو ریاست میں رہ کر ایک ادارہ قائم کیا جس کانام بین  الاقوامی قرآن کا مرکز  سے متعارف کروایا ۔ اس ادارے میں قرآن مجید کی ترویج کا کام شروع کیا انٹر نیٹ پر اپنے  پیغام لوگوں تک پہنچانے میں اپنے چینل اور فیس بک پیچ کو استعمال کرتے ہوئے اپنے نظریات لوگوں تک پہنچانے میں کامیاب ہوا اور بہت سے لوگ اس سے متاثر ہوئے اس وقت بھی امریکا کی ریاست  برجنو میں قائم بین الاقوامی قرآن مرکز  اپنے کام میں مصروف ہے اس کے مشہور ہونے کی ایک وجہ یہ بھی ہے اس نے مکمل طور پر احادیث کی تردید کی اور اس کو قرآن مجید میں بیان مسائل کاموازنہ حدیث سے کرکے حدیث کی حجیت پر تشکیک پیدا کردی ہے۔
**الجحیم** (دوزخ کی بھڑکتی اورسخت آگ) یہ آگ کا نام ہے جہنم کے سات درجوں میں سے چٹھے درجے کا نام ہے،یہ قرآن میں 26 مرتبہ استعمال ہوا (قرآن: سورۃ البقرہ:119)(قرآن: سورۃ المائدہ:10،86)  

جحیم "" جحم "(بروزن فہم) کے مادہ سے آگ بھڑکانے کے معنی میں ہے۔ اس وجہ سے حجیم بھڑکتی ہوئی آگ کو کہتے ہیں۔ قرآنی تعبیر میں یہ لفظ عام طور پر دوزخ کے معنی میں آیا ہے۔ 

جحیم دہکتی ہوئی آگ۔ جحم آگ کے سخت بھڑکنے کو کہتے ہیں (باب سمع) سے آتا ہے۔ جحیم بروزن فعیل بمعنی فاعل ہے۔ سخت بھڑکنے والی آگ، دوزخ ۔  

ابن جریر اور ابن ابی حاتم اور ابن ابی الدنیا اور بیہقی نے ابن مسعود (رض) کا قول نقل کیا ہے کہ جب دوزخ کے اندر صرف دوامی دوزخی رہ جائیں گے تو ان کو لوہے کے صندقوں میں بند کر دیا جائے گا اور صندوقوں میں لوہے کی کیلیں ٹھونک دی جائیں گی۔ پھر ان صندوقوں کو دوسرے آہنی صندوقوں میں بند کر کے جحیم کی تہ میں پھینک دیا جائے گا اور کوئی دوسرے کے عذاب کو نہ دیکھ سکے گا۔ ابو نعیم اور بیہقی نے سوید بن غفلہ کی روایت سے بھی یہ حدیث نقل کی ہے۔

حوالہ جات
---------

1. ↑  انوار البیان فی حل لغات القرآن جلد1 صفحہ96 ،علی محمد، سورۃ البقرہ،آیت119،مکتبہ سید احمد شہید لاہور
2. ↑  تفسیر مظہری قاضی ثناء اللہ پانی پتی سورۃ الہمزہ
**ابو منصور عجلی** کا ذکر جھوٹے مدعیان نبوت کے تذکرے میں آتا ہے، یہ شخص ابتدا میں امام جعفر صادق کا معتقد تھا لیکن پھر ایک دن نبوت کا دعویدار بن بیٹھا۔

ابتدا
-----

ابتدا میں ابو منصور عجلی، امام جعفر کا معتقد اور رافضی غالی تھا۔ لیکن جب امام ہمام نے عقیدۂ رافضیہ کے سبب اپنے یہاں سے خارج کر دیا تو دل میں بیٹھے غبار نے غلط راستے کی رہنمائی کر دی اور اس نے چند روز میں ہی یہ دعویٰ کر دیا کہ وہ امام محمد باقر کا خلیفہ اور جانشین ہے اور یہ کہ امام محمد باقر کا درجۂ امامت اس کی طرف منتقل کیا گیا ہے۔

عجیب و غریب
-----------

اس کا کہنا تھا کہ امام محمد باقر کی رحلت کے بعد اللہ تعالی نے اس کو آسمان پر بلا کر یہ کہا کہ "اے بیٹے! لوگوں کی طرف میرا پیغام پہنچا دے۔ امامت سے پہلے جو باتیں حضرت علی سے منسوب کرتا تھا، امامت کے ان باتوں کو خود سے منسوب کرنے لگا۔ قرآن کریم کے نصوص شرعیہ میں عجیب و غریب تاویل کرتا تھا، مثلاً یہ کہ جنت اور دوزخ کے تعلق سے کہتا کہ جنت، دراصل دنیاوی عیش و آرام کا نام ہے اور دوزخ کا مطلب دنیاوی پریشانیاں ہیں۔ کبھی کہتا کہ جنت سے قابلِ احترام اور نسبت اہل بیت ہیں اور دوزخ سے مراد، ابو بکر صدیق و عمر فاروق و عثمان غنی اور امیر معاویہ رضی اللہ عنہم وغیرہ ہیں۔ کبھی حضرت علی اور ان کی اولاد کو فرائض سے تعبیر دیتا اور کبھی دوسرے اجلہ صحابہ کو محرمات کہ دیتا۔

عقیدۂ نبوت
----------

نبوت کے متعلق اس کا عقیدہ تھا کہ اس کا سلسلہ قیامت تک جاری رہے گا اور یہ کہ حضرت جبرئیل علیہ السلام غلطی سے حضرت محمد ﷺ کے پاس وحی لے کر چلے گئے ورنہ دراصل ان کو حضرت علی کے پاس بھیجا گیا تھا۔

تعلیمات کفریہ
-------------

ابو منصور عجلی کی تعلیم یہ تھی کہ جو کوئی امام تک پہنچ جائے اس سے تمام تکلفات شرعیہ اٹھا لیے جاتے ہیں اور یہ کہ جو کوئی ابو منصور عجلی کے عقائد و فکر سے اختلاف رکھنے والے چالیس افراد کو قتل کرے گا اسے قرب خدا وندی نصیب ہوگا۔

انجام
-----

ختم نبوت کا انکار، باطل عقائد اور تعلیمات کفریہ کے سبب ابو منصور عجلی پر کفر کا فتویٰ لگا، چنانچہ خلیفہ ہشام بن عبد الملک کی طرف سے مقرر کردہ والئ عراق یوسف بن عمر ثقفی کو جب ان باتوں کا علم ہوا تو اس نے ابو منصور عجلی کو گرفتار کر کے کوفہ میں تختۂ دار پر لٹکا دیا۔ اس طرح وہ اپنے عبرت ناک انجام کو پہنچا۔

حوالہ جات
---------


1. ↑   (غنیۃ الطالبین) (الفرق، ٤١٢؃—٤٣٢؃)
**یعقوبی تعلیمات**  (قدیم یونانی: Διδασκαλία Ἰακώβου، *Didaskalia Iakobou*; ایتھوپیائی *Sargis d'Aberga*)، ایک ساتویں صدی عیسوی کا یونانی مسیحی یہود مخالف کتابچہ ہے۔ اس کا مصنف نامعلوم ہے۔

تاریخ تصنیف
-----------

کتابچہ ساتویں صدی میں یونانی زبان میں کارتھج میں 634ء میں ترتیب دیا گيا، لیکن اسے 634ء سے 640ء کے درمیان میں کسی وقت لکھا گيا۔ یہ خیال کیا جاتا ہے کہ بازنطینی حکومت کے دوران میں جب زبردستی یہودیوں کو مسیحی بنایا جا رہا تھا، اس وقت عرب فتوحات کے تناظر میں کسی نو مسیحی اور اس رشتہ دار کے درمیان یہ مکالمہ ہوا۔

وضاحت
-----

رومی بادشاہ ہرقل نے اپنی سلطنت میں یہودیوں کو جبری مسیحی (عیسائي) بنانے کا حکم جاری کیا تھا۔ اس پس منظر میں یہ کتابچہ یعقوبی تعلیمات، یہودیوں کے خلاف 634ء میں افریقا میں لکھا گیا۔

یہ کتابچہ ایک یہودی تاجر یعقوب اور اس کے فلسطینی رشتہ دار جسٹس کے درمیان میں ہونے والے مکالمہ پر مشتمل ہے۔ یہودی تاجر کاروباری سلسلہ میں کارتھج شہر گیا ہوا تھا کہ اس کو وہاں جبراً مسیحی بنا دیا گیا، مگر بعد میں وہ آہستہ آہستہ وہ مسیحیت کا قائل ہو گیا۔ جب یعقوب کا رشتہ دار جسٹس فلسطین سے وہاں پہنچا تو دونوں کے درمیان مسیحیت اور یہودیت سے متعلق مکالمہ ہو۔

دوران مکالمہ جسٹس نے اس کو بتایا کہ اس نے فلسطین میں اپنے بھائی ابراہیم کا ایک خط وصول کیا، جس میں ایک نبی کے متعلق خبر دی گئی ہے جو عرب مسلمانوں ک ساتھ آ رہا ہے۔ جس کا دعویٰ ہے کہ وہ موعود نبی ہے جس کا انتظار تھا۔

اس سے وہ ی نتیجہ اخذ کرتا ہے کہ یہودیوں پر جو ظلم مسیحیوں کی طرف سے کیا جا رہا ہے، وہ جلد ہی اس نبی کے ساتھ مل جائين گے اور یہ کہ وہ نبی یہودیوں کو مسیحی ظلم سے نجاد دلائے گا۔

حوالہ جات
---------

1. ↑  سہ ماہی فکر و نظر، مطالعہ سیرت اور غیر اسلامی مآخذ و مصادر، ڈاکٹر محمد عبد القیوم، بین الاقوامی اسلامی یونیورسٹی، اسلام آباد، اکتوبر دسمبر 2011ء، شمارہ 2-3، جلد 49، صفحہ 89
2. ↑  Crone, 3, It is set in 634 and was "in all probability written in Palestine within a few years of that date"۔ 152³، Crone and Cook argue F. Nau's date of 640 is too late.
3. ↑  Averil Cameron.
4. ↑  Kaegi, Jr.، 141
**اپیک** (انگریزی: Epic) ایک 2013 امریکی 3D کمپیوٹر متحرک ایکشن ایڈونچر فلم ہے۔

کہانی
-----

نوعمر مریم "ایم کے" کیتھرائن اپنے گھریلو باپ پروفیسر بومبا کے گھر لوٹ گئیں ، جو ایک بیوہ سائنس دان ہے جس میں چھوٹی چھوٹی مخلوقات کو تلاش کرنے کا جنون لگا ہے اور اس کا خیال ہے کہ اس جنگل میں رہتے ہیں۔ ایم کے اپنے ساتھ اپنے والد کی توجہ کی کمی کو قبول نہیں کرتی ہے اور اسے دوبارہ چھوڑنے کا فیصلہ کرتی ہے۔ تاہم ، مخلوق موجود ہے اور بد بوگنس اور ان کے رہنما مانڈرکے کے خلاف جنگل کی حفاظت کرتی ہے جو جنگل کو تباہ کرنا چاہتے ہیں۔ سولیسائس کے قریب ، ملکہ تارا اپنی شفا بخش قوتوں کے وارث ہونے کے لیے ایک پھلی کا انتخاب کرتی ہیں ، جسے لیف مین اور ان کے رہنما رونن نے محفوظ کیا تھا۔ تاہم ، وہ منڈریکے کے حملے سے حیران ہیں اور بوگگنس اور ملکہ تارا منڈراک کے ہاتھوں زخمی ہوئے ہیں۔ ادھر ، ایم کے گھر سے نکل رہی ہے اور وہ اپنے تین ٹانگوں والے کتے اوزی کی تلاش کرتی ہے جو جنگل میں بھاگ گئی ہے۔ اسے ملکہ تارا کا مرتے ہوئے پتا چلتا ہے اور وہ ایم کے کو اپنے اختیارات سے گھٹا دیتی ہے اور پھلی اسے دیتی ہے۔ مزید ملکہ تارا نے ایم کے سے پوڈ کو نم گالو میں لے جانے کو کہا۔ جب رونن ان سے ملتا ہے تو ، وہ نوجوان لیف مین نوڈ اور سلگس ماب اور گوب کی حفاظت سے ، ایم کے اور پوڈ کو نم گالو میں لانے کا فیصلہ کرتا ہے۔ خطرناک سفر کے ساتھ ساتھ ، ان کا پیچھا مانڈراکے کرتے ہیں جو جنگل کو تباہ کرنے کے لیے اندھیرے میں پھلی پھولنا چاہتا ہے۔

حوالہ جات
---------

1. ↑  "*EPIC* (U)". *British Board of Film Classification*. May 1, 2013. October 3, 2013 میں اصل سے آرکائیو شدہ. اخذ شدہ بتاریخ May 2, 2013.  الوسيط `|url-status=` تم تجاهله (معاونت)
2. 1 2
3. ↑
4. ↑
5. ↑   — اخذ شدہ بتاریخ: 17 اگست 2016

بیرونی روابط
------------

* اپیک آئی ایم ڈی بی پر (انگریزی میں)
* *اپیک* بگ کارٹون ڈیٹا بیس پر
* *اپیک* آل مووی پر  ویکی ڈیٹا پر  (359301) کی خاصیت میں تبدیلی کریں
* **اپیک** روٹن ٹماٹوز (Rotten Tomatoes) پر
* **اپیک** میٹاکریٹک (Metacritic) پر
* **اپیک** باکس آفس موجو (Box Office Mojo) پر
آرام جان بیگم، مغل شہنشاہ نور الدین محمد جہانگیر کی پانچویں بیگم تھی۔آرام جان بیگم سوائے حسن وجمال ظاہری کے عقل و دانش اور عیش و نشاط کا کافی سرمایہ رکھتی تھی۔ اگرچہ
جہانگیر کی اور بیگمات بھی خوش سلیقہ اور جدت طبع میں طاق تھیں لیکن اس کی ذکاوت کو نہیں پہنچ سکتی تھیں۔ وہ شاعرہ بھی تھی۔ اس کے فارسی کے اشعار اور قصائد کی تعداد کافی تھی لیکن وہ طبع نہیں ہو سکے۔

اس کی حاضردماغی اور برجستہ گوئی درج ذیل واقعہ سے منسوب ہے۔

ایک دفعہ جہانگیر ایک شہزادے کے ساتھ شطر نج کھیل رہا تھا اور باہم یہ شرط بر بازی مقرر ہو چکی تھی کہ ان دونوں میں سے جو شخص مات کھاجائے گا وہ حسب شرط طے شدہ کے مقابلے میں اپنی خاتون ہار جائے گا۔ اب اتفاق ایسا ہوا کہ اُس مقابل شہزادے کی بازی بڑھتی ہی چلی جارہی تھی اور جہانگیر کی آنکھوں میں شکست کی ڈراونی تصویر سامنے آگئی. وہ اس سے بہت خوفزدہ ہوا اور اُٹھ کر محل کی طرف چلا گیا۔ وہ سب سے پہلے اپنی چہیتی بیوی نور جہاں بیگم کی طرف آیا۔ نورجہاں بیگم نہایت ہی ذکی الطبع عورت تھی اس نے تمام باتیں سن کر عرض کیا، ظل سبحانی؛

تو بادشاه جهانی جهان ز دست مده

کہ بادشاہ جہان را جهان بکار آید

جہانگیر یہاں سے مایوس ہوکر اپنی ایک اور بیوی حیات النساء بیگم کے پاس پہنچا۔ ان نے بھی واقعہ سن کر مندرجہ ذیل شعر پڑھا:

جہاں خوش است ولیکن حیات می باید

اگر حیات نباشد جہاں چہ کار آید

لیکن اس سے بھی جہانگیر مطمئن نہ ہوا اور اسی فکر کے عالم میں اپنی تیسری بیگم جس کا شاعرانہ تخلص فنا تھا، کے پاس کیا۔ اس نے بھی واقعہ سن کر کچھ دیر سوچ و بچار کے بعد ایک معقول شعر جواب میں کہا: 

جہان و حیات ہمہ بے وفا است

فنا را نگاہ دار کہ آخر فنا است

سب کی طرف سے مایوس ہو کر جہانگیر نے آرام جان بیگم کو بلایا۔ اس نے شہنشاہ کی بات سن کر کہا کہ آپ میرے سامنے کھیل و بازی کا وہ نقشہ رکھیں تو اسے دیکھ کر شاید میرے ذہن میں کوئی چال آجائے۔ جہانگیر نے شطرنج کی وہ بازی اس وقت جس نہج پر تھی اپنی ملکہ کو دکھانے کا انتظام کیا، ملکہ نے شاید جھروکے سے جا کر اس بساط کو دیکھا تھا۔ جب آرام جان بیگم نے شطرنج کی بساط پر سجی وہ بازی دیکھ لی تو کہا: جہاں پناہ! 

شاہا دو رخ بدہ و دلارام را مدہ

پیل و پیادہ پیش کن اسپ کشت مات

جہانگیر اس شعر کو سن کر پھڑک گیا اور بے اختیار آرام جان کا ماتھا چوم لیا اور اس کی روشن دماغی پر عش عش کرتا ہوا گیا اور اس شہزادے سے بازی جیت لی۔ اس واقعے سے آرام جان کی طباعی اور ذہانت کا بخوبی اندزه ہوتا ہے۔

حوالہ جات
---------

1. ↑  تاج التواریخ
2. ↑   شاہکار معلومات انسائیکلو پیڈیا، ص: 333-334۔ ج-11/ از سید قاسم محمود، سنت نگر لاہور ، اپریل 1971
کیپٹن حمید اردو ادب و اردو جاسوسی ادب کا ایک مشہور و معروف کردار ہے جسے اردو ادب کے مشہور و معروف بین الاقوامی شہرت یافتہ عظیم مصنف ابن صفی صاحب نے اپنی تخلیق کردہ جاسوسی دنیا (فریدی حمید سیریز) [1] کے پہلے ہی ناول دلیر مجرم میں پیش کیا۔ کرنل فریدی کی طرح کیپٹن حمید بھی اردو جاسوسی ادب کا بانی کردار ہے کیونکہ ان سے پہلے اردو جاسوسی ادب میں کسی طبع زاد کردار کا وجود نہیں تھا۔

کیپٹن حمید ایک بہت شاندار کردار ہے۔ ابن صفی صاحب نے انہی دونوں کرداروں کرنل فریدی و کیپٹن حمید کو تخلیق کر کے شاندار جاسوسی ناول لکھنے کا آغاز کیا تھا۔ جاسوسی دنیا (فریدی حمید سیریز) کے پہلے ناول ’’دلیر مجرم‘‘ اشاعت مارچ 1952ء ہی سے دونوں کردار فریدی و حمید برصغیر پاک و ہند میں مشہور و معروف ہو گئے تھے، دیکھتے ہی دیکھتے یہ کردار بین الاقوامی سطح پر مشہور ہو گئے۔

جاسوسی دنیا کے دو اہم کردار کرنل فریدی و کیپٹن حمید ہیں۔ کیپٹن حمید، کرنل فریدی کا اسسٹنٹ اور دوست ہے، کرنل فریدی و کیپٹن حمید کے کارنامے بہت مشہور ہیں۔ کیپٹن حمید کا کردار علی عمران سے کسی حد تک ملتا جلتا ہے مگر علی عمران سے یکسر مختلف ہے۔ جاسوسی دنیا میں زیادہ تر مزاحیہ مناظر میں کیپٹن حمید ضرور ہوتا ہے۔

جاسوسی دنیا (فریدی حمید سیریز) میں شروع کے چالیس 40 ناولوں میں کرنل فریدی و کیپٹن حمید انسپکٹر و سارجنٹ تھے یعنی انسپکٹر فریدی و سارجنٹ حمید۔ جاسوسی دنیا کے ناول نمبر 41 ’’موت کی چٹان‘‘ میں ملک و قوم کے لیے بہترین خدمات سر انجام دینے کی بدولت اعزازی طور پر فریدی کو کرنل اور حمید کو کیپٹن کا عہدہ قبول کرنا پڑا۔


1. ↑   جاسوسی دنیا
**تستور کی عظیم مسجد(** عربی: الجامع الكبير بتستور ) تیونس کے بیجا گورنریٹ میں واقع ٹیسور شہر میں واقع ایک مسجد ہے۔ یہ دار الحکومت تیونس سے 76 کلومیٹر دور پرانے شہر کے وسط میں ہے۔ یہ اندلسی فن تعمیر ، خاص طور پر اس کے مینار کا مجسمہ ہے ، جس میں اندلسی طرز کے نوشتہ جات اور آرکیٹیکچرل عنصر شامل ہیں۔ مینار کی اونچائی 23 میٹر ہے اور یہ ایک جزوی شکل ہے۔ مینار کے اگواڑے کو چھوٹی چھوٹی ڈبل کھڑکیوں سے سجایا گیا ہے جن پر سجے ہوئے شلالیھ اور سب سے اوپر مکینیکل گھڑی لگی ہوئی ہے۔ اس کی مشابہت جنوبی سپین میں آراگونی گھنٹی ٹاورز سے ہے۔ نماز ہال ، مسجد کے بیچ میں واقع صحن کے علاوہ ، 1000 نمازیوں کو جگہ دے سکتا ہے۔ مسجد کی تعمیر میں چونے کے پتھر ، ہسپانوی ریت اور سنگ مرمر کا استعمال کیا گیا تھا اس کے علاوہ رنگین چینی مٹی اور محراب کی تعمیر میں استعمال ہوتی تھیں۔ یہ مسجد 1631 کی ہے اور اس کا سرپرست محمد تغہارینو ہے اندلس کے ایک تارک وطن جو 1609 میں ٹیسور میں آباد ہوئے تھے۔ 

 * مینار کی تفصیل مینار کی تفصیل

یہ بھی دیکھیں
-------------

* تیونس میں مساجد کی فہرست

حوالہ جات
---------

1. 1 2  Great Mosque of Testour. *Museum with No Frontiers*. Retrieved 8-2-2017.
2. ↑  "Discover Islamic Art - Virtual Museum - monument\_isl\_tn\_mon01\_3\_en". *www.discoverislamicart.org*. اخذ شدہ بتاریخ 13 جولا‎ئی 2018.
متناسقات: 37°28′16″N 49°27′44″E﻿ / ﻿37.47111°N 49.46222°E﻿ / 37.47111; 49.46222

انزلی تالاب
**انزلی تالاب** (انگریزی:Anzali Lagoon، Anzali Mordab, Anzali Bay, Pahlavi Mordab, Pahlavi Bay or Anzali Liman)بحیرہء خزر میں ایک کم عمق( پانی کا ایسا ذخیرہ ہے جو کسی بڑے پانی کے ذخیرے سے آبی جزیروں کی رکاوٹوں یا کم سطح والی(80میٹرتک)زیر آبی چٹانوں وغیرہ کے ذریعے الگ ہو گیاہو)ساحلی تالاب ہے جو بندر انزلی کے قریب ایران کے شمالی صوبے گیلان میں واقع ہے۔ یہ انزلی تالاب بندر انزلی کو دوحصوں میں تقسیم کردیتاہے جنہیں دو حفاظت یافتہ حصے تسلیم کیاگیاہے جن کے نام سیاہ کشیم اور سلکہ ہیں۔ اگرچہ اس تالاب میں آلودگی کافی حدتک پھیل چکی مگر پھر بھی یہ تالاب پرندوں کے لیے بہترین جگہ ہے۔ یہاں ہزاروں کی تعداد میں پرندے ہجرت کرکے آتے ہیں اور اپنی آئندہ نسلوں کے لیے تولید کا عمل انجام دیتے ہیں مینڈک، دریائی کچھوے، سفید سارس، مچھلیاں اورٹڈی دل ان ہزاروں مخلوقات میں سے صرف چند نام ہیں۔ تحقیقات سے پتہ چلتاہے کہ انیسویں اور بیسویں صدی میں اس تالاب کا پانی بہت زیادہ نمکین ہو گیاتھا۔ 1930 میں اس کے حجم میں بہت زیادہ کمی ہو گئی۔ تاہم گذشتہ دس سالوں میں بحیرہ خزر میں پانی کی سطح بلند ہونے کی وجہ سے اس تالاب کی نمکینی میں اضافہ ہوا ہے۔ اس جگہ کو جائے رامسار بھی قرار دیاگیاہے۔

حوالہ جات
---------

ایرا ن کی جنگلی حیات قسط دہمآرکائیو شدہ (Date missing) بذریعہ urdumovies.net (Error: unknown archive URL)

| * د
* ب
* ت
 صوبہ گیلان |
| --- |
| دار الحکومت | 
* رشت

 |  |
| شہرستان اور شہر | 

|  |  |
| --- | --- |
| شہرستان املش | 
* املش
* Rankuh

 |
| شہرستان آستانہ اشرفیہ | 
* آستانہ اشرفیہ
* Kiashahr

 |
| شہرستان آستارا | 
* آستارا
* Lavandevil

 |
| شہرستان بندر انزلی | 
* بندر انزلی

 |
| شہرستان فومن | 
* Fuman
* Masuleh ، Maklavan

 |
| لاہیجان کاؤنٹی | 
* لاہیجان
* Roudboneh

 |
| شہرستان لنگرود | 
* لنگرود
* Chaf and Chamkhaleh
* Kumeleh
* Otaqvar
* Shalman

 |
| شہرستان ماسال | 
* Masal
* Bazar Jomeh

 |
| شہرستان رشت | 
* رشت
* خمام
* Khoshk-e Bijar
* Kuchesfahan
* لشت نشاء
* Sangar

 |
| شہرستان رضوانشہر | 
* Rezvanshahr
* Pareh Sar

 |
| شہرستان رودبار | 
* Rudbar
* Barehsar
* جیرندہ
* Lowshan
* Manjil
* Rostamabad
* Tutkabon

 |
| شہرستان رودسر | 
* Roudsar
* چابکسر
* Kelachay
* Rahimabad
* Vajargah

 |
| شہرستان شفت | 
* Shaft
* Ahmadsargurab

 |
| شہرستان سیاہکل | 
* Siahkal
* Deilaman

 |
| شہرستان صومعہ سرا | 
* Sowme'eh Sara
* Gurab Zarmikh
* Marjaghal

 |
| شہرستان تالش | 
* ہشتپر
* Asalem
* Chubar
* Haviq
* Lisar

 |

 |
| سیاحت | 
* انزلی تالاب
* Astarachay
* Laton Waterfall
* Estil Lagoon
* Heyran road
* Heyran Gondola lift
* Roudkhan Castle
* Marlik royal cemetery
* Masouleh
* Moin مزار
* Zahed Gilani کا مزار

 |
| آباد مقامات | 
* List of cities, towns and villages in Gilan Province

 |
**کچھی کی لڑائی** قلات کے خان میر عبد اللہ خان براہوئی اور امیر سندھ میاں نور محمد کلہوڑو کے درمیان کچھیمیں اپنی حکمرانی قائم کرنے کے لیے لڑی گئی۔

اس لڑائی کی خاص بات خان آف قلات کی فوجوں کی فتح کے باوجود خان آف قلات میر عبد اللہ اس جنگ میں لڑتا ہوا کلہوڑوں کی فوج کے ہاتصں مارا گیا ۔

سن 1142 ہجری (1729 ء) میں میاں نور محمد کلہوڑو نے سیوی کے انچارج کے طور پر مقرر کیا اور وہ طاقت ور سرداروں جیسے گنجوباہ کے زمیندار جعفر خان مگسی ، علی مردان ابڑو اور ابراہیم خان ابڑو نوشارو کے سرداروں ، کچی ، ماہیان اری اور لاہنا ماچھی کے بڑے زمین مالکان، بھاگ ناری ، کالا خان اور دھادھر کے دیگر سرداروں کو اپنی عملداری میں لایا۔

1144 ھ (1731 ء) میں قلات کے خان میر عبد اللہ خان براہوئی کے ماتحت ایک براہوئی فورس نے امن کی شرائط کی کھلی خلاف ورزی کی ، کچھی کی سرزمین پر حملہ کیا اور ملک کے اس حصے کو لوٹ لیا۔ حملے کا مقابلہ کرنے کے لیے میاں نور محمد کلہوڑو نے خود مارچ کیا اور لڈکنہ میں ڈیرے ڈالے۔ وہاں سے اس نے براہوئی خان آف قلات میر عبد اللہ خان بلوچ سے لڑنے کے لیے کچھ سردار روانہ کیے۔ جندہار ، جہاں خان آف قلات میر عبد اللہ خان براہوئی پیشگی پہنچ چکے تھے۔ اگرچہ قلات کی فوجوں نے کلہوڑوں پر قابو پالیا لیکن اس کے باوجود میر عبد اللہ خان براہوئی جنگ میں مارا گیا۔ 

میر عبد اللہ براہوئی کو آخر میں کچھی میں سنی کے قریب جندریہار میں کلہوڑوں کے ساتھ لڑائی میں مارا گیا۔. میر عبد اللہ کے جانشین ، میر محبت کے اقتدار میں ، نادر شاہ اقتدار میں آیا۔ اور احمد زئی حکمران نے میر عبد اللہ اور اس کے ساتھ مرنے والے مردوں کے خون (خون بہا) کے معاوضے کے طور پر ، 1740 میں کچھی کا علاقہ نادر شاہ کے ذریعے حاصل کیا۔

حوالہ جات
---------

1. ↑
2. ↑  "آرکائیو کاپی". 22 دسمبر 2019 میں اصل سے آرکائیو شدہ. اخذ شدہ بتاریخ 27 دسمبر 2019.  الوسيط `|url-status=` تم تجاهله (معاونت)
3. ↑  Baluchistan - Imperial Gazetteer of India, v. 6, p. 277.
4. ↑  "آرکائیو کاپی". 13 ستمبر 2019 میں اصل سے آرکائیو شدہ. اخذ شدہ بتاریخ 27 دسمبر 2019.  الوسيط `|url-status=` تم تجاهله (معاونت)

* اس مضمون میں مرزا کلیچ بیگ فریڈونبیگ (1853–1929) کے "سندھ کی *تاریخ - فارسی کتابوں سے ترجمہ* کردہ" سے اخذ کردہ مواد شامل ہے ، جو 1902 میں کراچی میں شائع ہوا تھا اور اب یہ عوامی سطح پر ہے ۔
* - امپیریل گزیٹیئر آف انڈیا ، بمقابلہ 6 ، صفحہ۔ 277۔
|  |
| --- |
| **گیسو** |
|  بڑی تصویر کے لیے کلک کریں |
|   |
| **عربی نام:** | **الهلبة**  |
| **انگریزی نام:** | Coma Berenices |
| **خاندان:** | دب اکبر |
| **آسمان میں مقام:** | آسمانِ شمال سوم |
| **رقبہ:** | 386.475 ۔ (42 واں) |
| **فی صد رقبہ :** | آسمان کا 0.94 فی صد |
| **مطلع مستقیم:** | 12 گھنٹے 47.27 منٹ |
| **میل:** | 23 ڈگری 18.34 منٹ شمال |
| **سیاروں والے ستارے :** |    2 |
| **چمکدار ستارے:** |    کوئی نہیں |
| **قریبی مجمع النجوم:** | سلوقیان، دب اکبر، اسد، سنبلہ اور نگران |
|   |

  


**گیسو** (عربی: **الهلبة**  - انگریزی: Coma Berenices) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال سوم میں کیا جا سکتا ہے۔ اس مجمع النجوم کا رقبہ 386.475 مربع ڈگری ہے۔ جو کل آسمان کا 0.94 فی صد بنتا ہے۔مطلع مستقیم 12 گھنٹے 47.27 منٹ ہے۔ اور میل 23 ڈگری 18.34 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔

قریبی مجمع النجوم
-----------------

اس کے اردگرد سلوقیان، دب اکبر، اسد، سنبلہ اور نگران واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
ہارون رندانتقال : 2 جولائی 2007ء

پی ٹی وی کے مشہور ڈراما پروڈیوسر۔ پہلے سندھی ڈرامے پروڈیوس کیے وہ سندھی زبان و ادب کے ساتھ ساتھ سندھی لوگ سنگیت کی روایت سے بھی آگاہ تھے اور اردو ڈرامے شروع کرنے سے پیشتر سندھی ڈرامے میں نام پیدا کیا۔ بلکہ ان کے ایک سندھی ڈرامے کو جرمنی کے بین الاقوامی مقابلے میں ایوارڈ بھی ملا۔

ڈرامے میں ان کی تربیت عبدالکریم بلوچ جیسے کہنہ مشق پروڈیوسر اور ساقی جیسے منجھے ہوئے اداکار نے کی جو رشتے میں ہارون کے چچا بھی تھے۔

پچیس اور پچاس منٹ دورانیئے کے کئی کھیل پروڈیوس کرنے کے بعد ہارون نے سلسلے وار کھیل ’دیواریں‘ پروڈیوس کیا جو اس سے پہلے وہ سندھی میں بھی کر چکے تھے۔

لیکن اس بار یہ پچاس منٹ کے رنگین اردو سیریل کا ایک بڑا منصوبہ تھا جس میں سندھ کے جاگیردارانہ نظام میں قائم ان دیواروں کا ذکر تھا جو انسان کو انسان سے جدا کر دیتی ہیں۔

اس سیریل کی شاندار کامیابی کے بعد ہارون نے پیچھے مڑ کر نہیں دیکھا اور آگے ہی آگے بڑھتے گئے۔ سندھی دیہات کے کھیت کھلیان سے ہوتا ہوا ان کا ڈراما کراچی کے پُرشور بازاروں تک بھی آن پہنچا اور دیہی معیشت کے سادہ رشتوں کی جگہ شہری معاشرے کے گنجلک مسائل نے لے لی۔

ذیابیطس کی وجہ سے ان کا انتقال ہوا۔
فائل:Sekizayak.JPG رات کو یادگار۔
 دمتری میدویدیف 2008 میں یادگار پر پھولوں کی چادر چڑھائے ہوئے تھے۔
" **آزادی یادگار** "ایک یادگار ہے جو ترکمانستان کے اشک آباد میں واقع ہے۔  اس عمارت کا ڈیزائن روایتی ترکمان خیموں اور ترکمن لڑکیوں کی طرف سے پہنا ہوا روایتی ہیجئر سے متاثر ہوا تھا۔ عمارت کے عنصر ترکمانستان کی آزادی کی تاریخ ، 27 اکتوبر 1991 کو یاد کرتے ہیں۔ ان عناصر میں 91-میٹر (299 فٹ) شامل ہیں پربلت کا کنکریٹ ٹاور جس میں 27-میٹر (89 فٹ) ٹاور کے اوپر اونچی سنہری گلٹ اسٹیل کی تعمیر ، ساتھ ساتھ مشاہدے کی چھت کے ساتھ جس کا قطر 10 میٹر (33 فٹ) عمارت کے اندر ، ایسے نمائش ہالز ہیں جہاں ترکمانستان کی تاریخ کی نمائندگی کرنے والے فن کے اہم کام آویزاں ہیں۔ آزادی کی یادگار 84,500 میٹر2 (910,000 فٹ مربع) کل رقبے پر محیط ہے ، سبز مناظر سے گھرا ہوا ہے جس میں ایک پُرجوش تالاب اور ترکمن رہنماؤں کے 27 بہادر مجسمے شامل ہیں ، جو سپرمرومات نیازوف کے سنہری مجسمے پر مرکوز ہیں۔

حوالہ جات
---------

1. ↑  "Polimeks". Polimeks. 27 فروری 2014 میں اصل سے آرکائیو شدہ. اخذ شدہ بتاریخ 24 اپریل 2014.

بیرونی روابط
------------

* اشک آباد فوٹو گیلری۔
* آزادی یادگار، اشک آباد *Emporis* پر
ایک عمارت کے باہر ایئر کنڈیشنر
**ایئر کنڈیشنگ** یا ہوا سدھار (جسے اے سی، اے /سی یا ایئر کون بھی کہا جاتا ہے) کسی بند جگہ میں بادگردانی، رطوبت، حرارت اورہوائی صورت حال کو حسب ضرورت رکھنے کا عمل ہے۔ ایئر کنڈیشنگ گھریلو اور تجارتی دونوں مقاصد کے لیے استعمال کیا جا سکتا ہے۔ یہ عمل زیادہ تر اندرونی ماحول کو زیادہ آرام دہ اور پرسکون بنانے کے لیے استعمال کیا جاتا ہے، جو عام طور پر انسانوں یا جانوروں کے لیے ہوتا ہے ؛ البتہ، ایئر کنڈیشنگ کمروں میں برقی آلات جیسے کمپیوٹر سرورز، پاور ایمپلیفائرز سے پیدا ہونے والی حرارت کو ٹھنڈا کرنے یا بعض اوقات نمی کی مقدار کو کم کرنے اور مصوری متعلقہ کام کی نمائش کرنے اور انھیں محفوظ کرنے کے لیے بھی استعمال ہوتا ہے۔

ایئر کنڈیشنر اکثر کسی پنکھے کے استعمال سے کسی مقام جیسے گھر یا کار وغیرہ کی ہوا کی صورت حال میں مناسب یا مطلوب تبدیلی کر کے مکان یا عمارت کے اندرونی حصے کو آرام دہ بناتا ہے۔

گنجائش
------

اے سی کی گنجائش یا صلاحیت کو ٹن سے ماپا جاتا ہے۔ اس کا اے سی کے وزن سے کوئی تعلق نہیں۔  

ماہرین کے مطابق قدیم دور میں جب ائیرکنڈیشنر جیسی ٹیکنالوجی کا کوئی تصور نہیں پایا جاتا تھا تو گھروں کو ٹھنڈا کرنے کے لیے برف کا استعمال کیا جاتا تھا۔ دور دراز پہاڑوں سے لائی جانے والی اس برف کو صاحب ثروت لوگوں کے گھروں کو ٹھنڈا کرنے کے لیے استعمال کیا جاتا تھا۔ کیونکہ یہ برف ٹنوں کے حساب سے لائی جاتی تھی، لہٰذا ٹھنڈک کی پیمائش بھی ٹنوں میں کی جانے لگی۔
ائیرکنڈیشننگ کے ماہر ایلی سن ڈیلز بتاتے ہیں کہ ایک ٹن کے ائیرکنڈیشنر سے مراد ایک ایسا ائیرکنڈیشنر ہے جو فی گھنٹہ 12000 برٹش تھرمل یونٹ (BTU ) حرارت آپ کے کمرے سے نکال سکتا ہے۔ ایک بی ٹی یو سے مراد اتنی حرارت ہے جو ماچس کی ایک تیلی کو مکمل طور پر جلائے جانے سے حاصل ہو سکتی ہے۔  

اگر آپ کے پاس ایک ٹن برف ہو تو اسے مکمل طور پر پگھلنے کے لیے 288،000 بی ٹی یو حرارت کی ضرورت ہو گی۔ اگر ایک ٹن برف کو 24 گھنٹے میں مکمل طور پر پگھلانا ہو تو اسے 288،000 بی ٹی یو حرارت 24 گھنٹے کے درمیان فراہم کر نہ ہو گی، جو فی گھنٹہ تقریباً 12 ہزار بی ٹی یو بنتی ہے۔ اس حساب سے آپ یہ کہہ سکتے ہیں کہ آپ کا ایک ٹن کا اے سی ایک گھنٹے میں تقریباً 12 ہزار بی ٹی یو حرارت کو کمرے سے نکال باہر کرتا ہے، یعنی اتنی حرارت ہے جو 24 گھنٹے میں ایک ٹن برف کو پگھلانے کے لیے کافی ہو گی ۔

مزید دیکھیے
-----------

* فریج

حوالہ جات
---------

1. ↑  air con Definition in the Cambridge English Dictionary
**ایلاپیڈیکا** (Elappeedika) بھارتی ریاست کیرلا کے ضلع کنور میں واقع ایک گاﺅں ہے۔ یہیں پژاشی راجا برطانوی افواج سے معرکہ آرا ہوئے۔ پہاڑوں اور جنگلات سے گھیرے اس علاقے میں کئی انواع کے پرندے، جانور اور جھرنے پائے جاتے ہیں۔ یہ سطح بحر سے 600 تا 1000 میٹر بلندی پر واقع ہے۔ یہاں سے کنور ضلع کے مختلف مقامات اور بحیرہ عرب کے خوشنما نظارے دیکھے جا سکتے ہیں۔ تلشیری-ویاناڈ ریاستی شاہراہ سے ایک کلومیٹر ہٹ کر ویاناڈ درہ کی قربت میں واقع یہ علاقہ سیاحوں کا پسندیدہ مقام ہے۔

تاریخ
-----

پژاشی راجا کی حکومت سے پہلے ایلاپیڈیکا کناوم جنگلات کا حصہ تھا۔ پھر یہ پژاشی راجا کے وزیرِ اعظم اور اس کے خاندان کے زیرِ نگرانی رہا۔ ولیم لوگن کی کتاب ملابار مینویل میں 1802ء کو پیریا درہ میں پژاشی اور برطانوی افواج کے درمیاں جنگ ہوئی۔ اس وقت پژاشی کو سہارا دینے کے لیے قبائلی لوگ اسی ایلاپیڈیکا کے علاقے سے آئے ہیں۔ 1930ء کی دہائی میں ملابار کے اور جنوبی کیرلا کے مختلف علاقوں سے خصوصاً کوٹایم سے لوگ ہجرت کر کے آئے۔

سیاحت
-----

ایلاپیڈیکا میں سیاحوں کے لیے کئی قابلِ دید مقامات ہیں۔ ان میں پیریا درہ، آبشار، باغات، ایلاپیڈیکا پہاڑی وغیرہ اہم ہیں۔ ایلاپیڈیکا پہاڑی سے کنور ضلع کے مختلف مقامات اور بحیرہ عرب کے نظارے دلکش اور خوشنما ہیں۔ 

ایلاپیڈیکا سے ایک نظارہ

تصاویر
------

ایلاپیڈیکا سے ایک منظر ایک منظر ایلاپیڈیکا سے ایک اور منظر
غروبِ آفتاب کا منظر
* ایلاپیڈیکا کی آبشارایلاپیڈیکا کی آبشار
* ایلاپیڈیکا کے نظارےایلاپیڈیکا کے نظارے
* ایلاپیڈیکا کے نظارےایلاپیڈیکا کے نظارے
* ایلاپیڈیکا نظارےایلاپیڈیکا نظارے
* ایلاپیڈیکا کے نظارےایلاپیڈیکا کے نظارے
* ایلاپیڈیکا کے نظارےایلاپیڈیکا کے نظارے

حوالہ جات
---------

1. ↑  "പഞ്ചായത്തിലൂടെ « കണിച്ചാര്‍ ‍ഗ്രാമപഞ്ചായത്ത് (Kanichar Grama Panchayat)". 11 جون 2015 میں اصل سے آرکائیو شدہ. اخذ شدہ بتاریخ 05 اگست 2015.  الوسيط `|url-status=` تم تجاهله (معاونت)
اخلاقیاتِ طب (انگریزی: Medical ethics) اخلاقیات اور طب کا ایک اہم شعبہ ہے جو طب و مذہب اور معاشرتی زندگی میں ہم آہنگی پیدا کرتا ہے۔ نفاذی اخلاقیات سے متعلق یہ علم ان اخلاقی قدروں سے بحث کرتا ہے جو طب و حکمت کے شعبہ جات پر مذہب و معاشرے کی جانب سے نافذ ہوتی ہوں۔ اخلاقیات طب میں سب سے اہم کردار خود اس پیشے سے تعلق رکھنے والے افراد کا ہوتا ہے ؛ ان افراد کے باہمی روابط کی اخلاقیات، پھر طبیب و مریض اخلاقیات اور ان افراد کا اپنا پیشہ ورانہ اجازت نامہ حاصل کرنے سے قبل اٹھائے گئے حلف (عہد پیشہ وری) کی پاسداری کا مطالعہ شامل ہے۔ دنیا کے قریباً تمام معاشروں میں ہی طب کو ایک اعلٰی اور قابل عزت پیشے کے طور پر دیکھا جاتا ہے اور اسی وجہ سے اس شعبے سے تعلق رکھنے والے افراد کی اخلاقیات بھی بلند ہونے کی توقع رکھی جاتی ہے۔ طب کا شعبہ مریض کی محض ظاہری حالت تک محدود نہیں ہوتا بلکہ یہ انسان کے جسم اور معالجے و تحقیق کے دوران اس کی روح تک جاتا ہے اور یوں زندگی بنانے والے خالق کی شہادت اور نشانیوں اور اس کے علم سے منسلک ہوجاتا ہے۔ 

اخلاقیات طب سے متعلق (منسلک) ایک اور وسیع شعبۂ علم اخلاقیات حیات (bioethics) ہوتا ہے جس میں تمام وہ پہلو شامل ہو جاتے ہیں جو حیات سے متعلق ہوں اور ان پر اخلاقیات لازم آتی ہو؛ اس کے برعکس عموماً اخلاقیات طب اپنی حدود اطلاقی طب (یعنی طبیب و مریض) تک محدود رکھتا ہے ؛ بعض اوقات یہ دونوں اصطلاحات ایک دوسرے کے متبادل بھی مستعمل نظر آتی ہیں۔

اسلامی نقطہ نظر
---------------

ایک مسلم طبیب یا اسلامی ممالک کے شفاخانوں اور مطب میں کام کرنے والے افراد کے لیے اسلامی عہدِ زریں کے زمانے سے طبی اخلاقیات پر توجہ دی جاتی رہی ہے اور طب کے شعبے میں خالق کی نشانیوں کو اشرف المخلوقات میں آشکار کرنے کی وجہ سے طب، پیشے اور روزگار کے ساتھ ساتھ عبادت کی حیثیت بھی حاصل کر لیتا ہے اور یوں عمومی اخلاقیات طب، اسلامی شفاخانوں میں خصوصی اسلامی اخلاقیات طب کے ماتحت آجاتی ہے ؛ عملاً ایسا (تمام مواقع پر) ہوتا ہے یا نہیں اس بارے میں اعداد و شمار دستیاب نہیں۔

حوالہ جات
---------
**غازی بابو معراج دین** 1921ء میں اندرون لوہاری گیٹ لاہور کے محلہ چڑی ماراں میں پیدا ہوئے ابتدائی تعلیم و تربیت کے بعد 1940ء میں فوج میں بھرتی ہوئے۔

واقعہ
-----

فوجی خدمات سر انجام دیتے ہوئے لکھنؤ چھاؤنی میں تھے کہ ایک میجر دیال سنگھ نے قربانی کے گوشت اور مذہبی تہوار کا مذاق اڑایا اور اسلام اور اہل اسلام کو گالیاں دیں اور یہ گستاخی کئی مرتبہ کی بابو معراج دین نے اس گستاخی پر دیال سنگھ کو 1942ء میں لکھنؤ میں کیفر کردار تک پہنچایا اس پر بابو معراج دین کو سزائے موت ہوئی لیکن مسلمانوں کے جذبات کو دیکھتے ہوئے اسے عمر قید میں تبدیل کر دیا گیا اور سزا کے لیے منٹگمری ساہیوال جیل بھیج دیا گیا۔   

جب پاکستان آزاد ہوا تو آپ لاہور جیل میں تھے تب ان کو رہا کر دیا گیا۔

شہادت
-----

6 مارچ 1951ء جمعہ کے دن کو ختم نبوت کے حق میں جلوس کی قیادت کرتے ہوئے گولیوں کا نشانہ بنائے گئے ، سینے پہ گولی کھائی اور کلمہ طیبہ کا ورد کرتے ہوئے جامِ شہادت نوش کیا۔

حوالہ جات
---------

1. ↑  غازی عامر عبد الرحمن چیمہ ،خالد محمود قادری صفحہ 114 دانش گاہ فکر اسلامی گوجرانوالہ
2. ↑  شہیدان ناموس رسالت ، صفحہ 32 ، 33 از محمد متین خالد
جدید طرز کا انٹرویو جو ویڈیو چیاٹنگ، لائیو کانفرینس کے ذریعے ہو، آن لائن **آن لائن انٹرویو** (انگریزی: Online interview) کے زمرے میں آتا ہے۔ اس کی خصوصیت ذریعہ تبادلہ خیال کا نیاپن اور انٹرنیٹ کا استعمال ہے۔

روشنی
-----

راست (لائیو) انٹرویو کے دوران انٹرویو دہندہ چاہے کہیں پر بھی ہو، چاہے وہ چائے خانے کا کونہ ہو، کتب خانہ یا پھر اپارٹمینٹ، روشنی کی سہولت ایسی ہونی چاہئیے کی یہ سیدھے اس کے اوپر نہیں پڑنی چاہئیے۔ اگر وہ کسی بلب یا لیمپ کے نیچے بیٹھتا ہے، تو اس کی آنکھوں کے آس پاس سایہ بن جائے گا، جس سے وہ تھکا ماندہ نظر آئے گا۔ اس سے بچنے کے لیے ایسی جگہ چننا چاہیے، جہاں روشنی چاروں طرف پھیلی ہوئی ہو۔

اسمارٹ فون سے دوری
------------------

انٹرویو کے وقت انٹرویو دہندے کا اسمارٹ فون اس کے ہاتھ مے نہیں ہوناچاہئیے کیونکہ اگر وہ اسے رکھتا ہے تو ممکن ہے کالوں کے ای میل، ایس ایم ایس اور دیگر پیامات کے آنے پر آوازیں ہو گی جو انٹرویو پر اثر انداز ہوں گی۔

نظروں سے نظریں ملانا
--------------------

بالمُشافہ انٹرویو کی طرح آن لائن انٹرویو میں بھی نظروں سے نظریں ملانے کی کوشش بنائے رکھنا ضروری ہے۔ ایسے میں ضروری ہے کی انٹرویو دہندہ اپنی آنکھ کیمرے پر مرکوز رکھے۔ اگر وہ ادھر ادھر یا نیچے کی جانب دیکھے گا تو اس کے چہرے پر سایہ بنتا رہے گا اور انٹرویو کنندے کو انٹرویو دہندے کی آنکھیں دیکھنے میں پریشانی ہوگی۔ اس سے یہ پیام بھی جائیگا کہ اس شخص میں خود اعتمادی کی کمی ہے۔

لباس
----

راست انٹرویو کے دوران پوشاک کا بھی دھیان ضروری ہے۔ گہرے رنگ کے کپڑے پہنے اس کے لیے موزوں تو ہوا کرتے ہیں، تاہم پیٹرن اگر نمایاں ہو تو ممکن ہے کہ انٹرویو کنندہ کی توجہ پوشاک پر ہو۔ شخصی توجہ کو نمایاں کرنے کے لیے سادہ کپڑے اچھے ہیں۔ چہرے کو میک اپ کے ذریعے یا دھو کر مزید قابل دید بنایا جا سکتا ہے۔

آواز
----

انٹرویو کنندہ سے سوالات کے من و عن حصول اور انٹریو کنندہ کے جوابات کی بعینہ ترسیل کے لیے آواز کو صحیح سننا اور اسی طرح مناسب آواز کی رسائی ضروری ہے۔

مزید دیکھیے
-----------

* انٹرویو

حوالہ جات
---------

1. 1 2 3 4 5  
"ऑनलाइन इंटरव्यू के स्मार्ट तरीके". *FASTJOB SEARCHERS*.